Ultimate Play the Game

Ashby Computers and Graphics Limited, aŭ laŭ sia komerca nomo Ultimate Play the Game, estis brita videoluda disvolva firmao kaj eldonisto,Ultimate Play the Game – Company Lookback, Retro Micro Games Action – The Best of GamesTM Retro Volume 1, pages 24–26. Imagine Publishing, 2006Jones, Darran and King, Ryan. X360 Magazine supplemental: Rare – The Ultimate Story, page 9. Imagine Publishing, 2005. fondita en 1982 de eksaj disvolvistoj de arkadaj videoludoj Tim kaj Chris Stamper. Ultimate publikigis serion da sukcesaj ludoj por la komputiloj ZX Spectrum, Amstrad CPC, BBC Micro, MSX kaj Commodore 64 inter 1983 kaj 1987.

La firmao estas plej memorata pro la tre popularaj titoloj Jetpac kaj Sabre Wulf, de kiuj pli ol 300 000 ekzempleroj estis venditaj en 1983 kaj 1984 respektive, kaj pro sia noviga serio de izometriaj agadaj aventuroj uzante teknikon nomitan Filmation. Knight Lore, la unua el la Filmation-ludoj, estis retrospektive priskribita de la videoluda gazetaro kiel « funda » kaj « revolucia » (GamesTM), « unu el la plej sukcesaj kaj influaj ludoj de ĉiuj tempoj » (X360), kaj « verŝajne la plej granda ununura progreso en la historio de komputilaj ludoj » (Edge).

Posta la lasta mencio de la marko Ultimata en 1988 okaze de retrospektiva kompilaĵo, Ultimate alinomiĝis al Rare kaj komencis ellabori titolojn por Nintendo-konzoloj. Rare estis aĉetita de Microsoft en 2002 kontraŭ 377 milionoj da usonaj dolaroj. Tio estis tiam rekorda sumo por videoluda ellaboranto. Ĝi nun ellaboras ekskluzive por platformoj de Microsoft, kiel Xbox kaj Microsoft Windows. En 2006, Rare revivigis la nomon "Ultimate Play the Game" por refaro de Jetpac cele al la platformo Xbox Live Arcade, nomita Jetpac Refuelled. En 2015, pluraj titoloj de Ultimate estis kolektitaj kaj eldonitaj kiel parto de la kompilo Rare Replay por Xbox One.

 Referencoj 

Kategorio:Videoludaj firmaoj